Eduardo Vieira dos Santos

Eduardo Vieira dos Santos (Bom Sucesso, 1965eko martxoaren 18a) brasildar elizgizon katolikoa da, Gurutze Santuaren kongregazioko kidea. São Pauloko apezpiku laguntzailea izan zen 2014tik 2021era, eta 2021az geroztik Ourinhosko ordinarioa da.

 Bizitza 
23 urte zituela, Gurutze Santuaren kongregazioan sartu zen São Paulon. 2000ko abenduaren 12an São Pauloko artxidiozesian inkardinatu zen eta urte bereko abenduaren 15ean Cláudio Hummes artzapezpikuak apaiz ordenatu zuen. Zuzenbide kanonikoan masterra egin zuen Erromako Laterango Unibertsitate Pontifikalean.

2014ko abenduaren 10ean, Frantzisko aita santuak São Pauloko apezpiku laguntzaile eta Bladiako apezpiku titular izendatu zuen. Izendapen egunera arte, São Pauloko katedraleko kantziler izan zen.

2015eko otsailaren 7an Odilo Scherer kardinalak apezpiku ordenatu zuen São Pauloko katedralean. Beste kontsakratzaileak Tomé Ferreira da Silva São José do Rio Pretoko apezpikua eta Edmar Peron São Pauloko apezpiku laguntzailea izan ziren.

2021eko maiatzaren 19an, Frantzisko aita santuak Ourinhosko elizbarrutirako izendatu zuen. 2021eko uztailaren 3an kargua hartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Paraná estatuko jendea
Kategoria:Afro-brasildarrak
Kategoria:Brasilgo katolikoak
Kategoria:Brasilgo apezpikuak
Kategoria:Frantzisko aita santuak izendatutako apezpikuak